Kakanin+Republic

=Wow! Ang Sarap!=

Napadpad na ba sa inyong isipan kung saan nanggaling ang pagkaing Pinoy? Nagtataka ba kayo kung dukit ang sarap nito, at bakit ito ang isa sa mga pinagmamalaki natin sa mga dayuhan? Tayong mga Pilipino, sa totoo lamang, ay malikhain. Para sa iba, tayo'y tamad at wala tayong nagagawang matino, pero ang hindi nila alam, marami na rin tayong nagawa upang mapaunlad ang ating bansa, at ito'y nakikita na noong sa panahon pa ng ating mga ninuno.

Saan nga ba nanggaling ang ating mga kakanin? Noong panahon ng ating mga ninuno, laganap ang pakikipagkalakal sa iba't ibang bansa or lugar. Hindi ito limitado sa ibang bansa lamang, pati ang mga tao Pilipinas ay nakipagpalit ng kanilang mga kagamitan upang makakuha ng ninanais nilang mga bagay na wala sa bansa. Dati, maraming mga bansa ang nakikipagpalitan sa atin, and Tsina, Indonesia, Amerika, India, Espanya, at marami pang iba. Marami silang nadala sa atin, mga spices, mga gulay, iba't ibang hayop, at nabahagi rin nila ang kultura nila sa atin. Dahil malawak ang lupain natin sa Pilipinas upang makapagtanim ng palay, at dahil ang ating mga ninuno'y malilikha, pinagsama-sama nila ang lahat ng ito, ang lahat ng pagkain, kultura, spices, at mga kanin hanggang sa nakabuo sila ng sarili nating orihinal na kakanin.

Ang kakaning Pinoy ay mga pagkaing sa Pilipinaslamang matatagpuan. Ito'y mga gawa sa kanin at mga naaning mga prutas o gulay at hinaluan ng matatamis na asukal o iba't ibang spices. Sa panahon pa ng mga Kastilla, parte na ng bhay ng mga Pilipino ang mga ito, ipinapakita nito na tayong mga Pilipino'y mahihilig sa matatamis at malalagkit na pagkain. Mura lamang ang mga pagkaing ito, at maaaring ipadala sa ibang bansa kaya kumikita rin tayo dahil dito. Hanggang ngayon, pinahahalagahan natin ang ating kulturang kakanin dahil maaaring ito ang simbolo ng ating relasyon sa ating pamilya. Noon, buong pamilya ang naghahanda ng mga ito, maaaring ang lagkit ng mga pagkaing ito ay nagpapakita ng kahigpitan ng relasyon ng bawat miyembro ng pamilya. Ito rin ang ating napapagmalaki sa mga dayuhan dahil ito'y tunay nating matatawag na "Onli in da Pilipins".

Maraming halimbawa ng mga kakanin. Ilan sa mga ito ay ang: Bibingka: Ito'y "rice cake" na gawa mula sa paghahalo ng rice flour, coconut milk at itlog.

Puto: Ginagawa sa pamamagitan ng paghalo ng rice flour, asukal at minsan, coconut cream. Masarap itong kainin kapag kasama ang dinuguan.

Cassava Cake: Ito'y gawa sa paghahalo ng itlog, cassava, asukal at buko.

Sapin-sapin: Ito ang malagkit na kakaning may tatlong bahagi. Gawa ito sa paghahalo ng rice flour, coconut cream at asukal. Ginagamit rin ang ube sa ibang bahagi.

Suman: Ito ang malagkit na kaning binabalutan ng dahon. Gawan ito sa malagkit na kanin at coconut cream.

Bico: Gawa ito sa malagkit na kanin, brown sugar, at coconut milk Alam mo ba... ...Na ang salitang kakanin ay nagmula sa salitang kanin? ...Na ang Parada ng Kakanin ay ipinagdiriwang sa ika-9 ng Setyembre? ...Na itong pagdiriwang na ito ay mula pa noong panahon ng mga Espanol at ito'y upang mabigyan halaga ang ating mga kakanin? ...Dahil maraming isla sa ating bansa, mahirap ang komunikasyon dati kayo iba-iba ang istilo ng pagluto ng mga kakaning ito?

Maraming beses na naipakita sa iba't ibang palabas ang mga kakaning Pinoy. Karaniwan tuwing may dayuhan na kasama at ipinapakita nila ang kagandahan ng Pilipinas, pinapakita nila ang mga pagkain ito dahil ito ay bahagi ng ating identidad. Itong mga kakaning ito ay bahagi na ng ating kultura na nagsimula pa sa ating mga ninuno. Kahit saan tayo pumunta, nasa ating dugo ito, hindi ito pwedeng nakawin ng iba. Itong dangal natin bilang mga malikhaing mamamayang nakaimbento ng mga kakaning ito ay nagbibigay sa atin ng lakas at inspirasyong makapagtutulong sa atin na mas umunlad pa.

http://www.philippinecountry.com/filipino_foods.html http://daigdigpinoy.com/index.php/Fiestas-and-Festivals/Parada-ng-Kakanin.html http://pinoyfoodblog.com/category/recipes/kakanin-recipes/ http://panlasangpinoy.com/tag/kakanin/